*9. sz. melléklet*

**MEGSZÜNTETŐ OKIRAT**

*/módosítással egységes szerkezetben/*

Az államháztartásról szóló 1992. évi XXXVIII. törvény 95.§ (1) és (3) bekezdésében és 96.§-ában, továbbá az államháztartás működési rendjéről szóló 292/2009. (XII.19.) kormányrendelet 11.§-ában foglaltak alapján Budapest Főváros VII. kerület Erzsébetváros Önkormányzatának Képviselő-testülete az **„EPSZK” Erzsébetvárosi Pedagógiai – Szakmai Szolgáltató Intézmény, mint költségvetési szerv *megszüntető okiratát***az alábbiak szerint határozza meg:

1. **A megszüntetett szerv neve:**

„EPSZK” Erzsébetvárosi Pedagógiai – Szakmai Szolgáltató Intézmény

1. **A megszüntetett szerv székhelye:**

1073 Budapest, Kertész u. 20.

**3. A megszüntetett szerv telephelye:**

1073 Budapest, Erzsébet krt. 32. I. emelet

**4. A megszüntetett szerv OM azonosítója:**

200117

**5. A megszüntetett szerv irányító és alapító szerve, székhelye:**

Budapest Főváros VII. kerület Erzsébetváros Önkormányzat Képviselő-testülete

Budapest, 1076 Erzsébet krt. 6.

**6. A megszüntető szerv neve és székhelye:**

Budapest Főváros VII. kerület Erzsébetváros Önkormányzat

Budapest, 1076 Erzsébet krt. 6.

**7. A megszüntetés időpontja:**

2011**.** december 31.

**8. A megszüntetés módja:**

Jogutód nélküli megszüntetés

**9. A megszüntetés oka:**

Az „EPSZK” Erzsébetvárosi Pedagógiai – Szakmai Szolgáltató Intézmény megszüntetésére az Államháztartásról szóló 1992. évi XXXVIII. törvény 91.§ (1) bekezdés a) - c) pontjaiban foglalt gazdaságosság, hatékonyság és eredményesség követelményének érvényesítése érdekében van szükség, a közfeladatnak más módon, illetve szervezeti formában történő ellátásával.

**10. A megszüntetett szerv által ellátott közfeladat jövőbeni ellátása:**

Az intézmény közfeladatainak ellátása 2012. január 1-től az alábbiak szerint történik:

10.1. közbeszerzési eljárás lefolytatásával kiválasztott külső szolgáltatóval kötött szerződés alapján;

10.2. Fazekas Mihály Fővárosi Gyakorló Iskola és a Mérei Ferenc Fővárosi Pedagógiai és Pályaválasztási Intézet által nyújtott szolgáltatás útján;

10.3. az oktatási intézmények vezetőinek irányítása mellett a szakmai munkaközösségek szervezésében;

10.4. az önkormányzat fenntartásában lévő Nevelési Tanácsadó által.

**11. Rendelkezés vagyoni jogok és kötelezettségek tekintetében:**

A költségvetési szerv működéséhez szükséges ingó és ingatlan vagyontárgyak, melyek eddig is az alapító tulajdonát képezték, továbbra is az alapító tulajdonában maradnak. A költségvetési szerv rendeltetésszerű működtetése körében a használatba átadott vagyontárgyak vonatkozásában a használati jog 2012. január 1-től az alapítót illeti meg.

**12. Rendelkezés a tartozások tekintetében:**

A megszűnő intézmény valamennyi elismert vagy nem vitatott pénz- vagy pénzben kifizetett tartozását a költségvetési szerv megszűnését követően Budapest Főváros VII. Került Erzsébetváros Önkormányzata köteles rendezni.

**13. Kötelezettségvállalás rendje:**

A megszűnő költségvetési szerv 2011. december 31. napját követően kötelezettséget nem vállalhat.

**14. Rendelkezés a munkajogi kérdésekről:**

A megszüntetetésre kerülő költségvetési szerv közalkalmazottainak közalkalmazotti jogviszonya a közalkalmazottak jogállásáról szóló 1992. évi XXXIII. törvény 25. § (1) bekezdés c) pontja alapján a munkáltató jogutód nélküli megszűnése jogcímen megszűnik.

**Záró rendelkezés:**

Jelen megszüntető okiratot Budapest Főváros VII. Kerület Erzsébetváros Önkormányzatának Képviselő-testülete a ……../2011. (XII. 12.) sz. határozatával elfogadta.

Budapest Főváros VII. Kerület Erzsébetváros

Önkormányzata Képviselő-testülete nevében:

Budapest, 2011. december„……”

…………………………

Vattamány Zsolt

polgármester